Saylov qonunchiligi takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida

1-modda. 1992-yil 8-dekabrda o‘n ikkinchi chaqiriq O‘zbekiston Respublikasi Oliy Kengashining o‘n birinchi sessiyasida qabul qilingan O‘zbekiston Respublikasining Konstitutsiyasi (O‘zbekiston Respublikasi Oliy Kengashining Axborotnomasi, 1993-yil, № 1, 4-modda; 1994-yil, № 1, 5-modda; O‘zbekiston Respublikasi Oliy Majlisining Axborotnomasi, 2003-yil, № 3-4, 27-modda; O‘zbekiston Respublikasi Oliy Majlisi palatalarining Axborotnomasi, 2007-yil, № 4, 162-modda; 2008-yil, № 12, 637-modda; 2011-yil, № 4, 100-modda, № 12/1, 343-modda; 2014-yil, № 4, 85-modda; 2017-yil, № 4, 134-modda, № 5, 200-modda, № 8, 383-modda; 2018-yil, № 10, 674-modda; 2019-yil, № 2, 47-modda, № 3, 162-modda, № 9, 588-modda) 117-moddasining ikkinchi qismidagi “dekabr” degan so‘z “oktyabr” degan so‘z bilan almashtirilsin.
 2-modda. O‘zbekiston Respublikasining 2002-yil 4-aprelda qabul qilingan “Referendum yakunlari hamda davlat hokimiyati tashkil etilishining asosiy prinsiplari to‘g‘risida”gi 350-II-sonli Konstitutsiyaviy Qonuni (O‘zbekiston Respublikasi Oliy Majlisining Axborotnomasi, 2002-yil, № 4-5, 60-modda; O‘zbekiston Respublikasi Oliy Majlisi palatalarining Axborotnomasi, 2008-yil, № 12, 637-modda; 2011-yil, № 12/1, 344-modda; 2012-yil, № 4, 104-modda; 2019-yil, № 9, 588-modda) 3-moddasining matnidagi “dekabr” degan so‘z “oktyabr” degan so‘z bilan almashtirilsin.
 3-modda. O‘zbekiston Respublikasining 2004-yil 30-aprelda qabul qilingan “Siyosiy partiyalarni moliyalashtirish to‘g‘risida”gi 617-II-sonli Qonuniga (O‘zbekiston Respublikasi Oliy Majlisining Axborotnomasi, 2004-yil, № 5, 86-modda; O‘zbekiston Respublikasi Oliy Majlisi palatalarining Axborotnomasi, 2015-yil, № 12, 452-modda; 2019-yil, № 12, 880-modda) quyidagi o‘zgartishlar kiritilsin:
 1) 8-modda:
 nomi quyidagi tahrirda bayon etilsin:
 birinchi qismidagi “Qonunchilik palatasiga va davlat hokimiyatining boshqa vakillik organlariga” degan so‘zlar chiqarib tashlansin;
 ikkinchi, uchinchi va to‘rtinchi qismlari quyidagi tahrirda bayon etilsin:
 “Siyosiy partiyalarning saylovda ishtirok etishini moliyalashtirish uchun ajratiladigan davlat mablag‘larining bir nomzod hisobiga to‘g‘ri keladigan miqdori O‘zbekiston Respublikasi Markaziy saylov komissiyasi tomonidan belgilanadi.
 Siyosiy partiyaning saylovda ishtirok etishini moliyalashtirish uchun ajratiladigan davlat mablag‘lari shu partiyadan ko‘rsatilgan nomzodlar ro‘yxatga olinganidan keyin ro‘yxatga olingan nomzodlar soniga muvofiq hajmda siyosiy partiyaning hisob-kitob varag‘iga belgilangan tartibda o‘tkaziladi.
 Saylovda siyosiy partiyalarning ishtirok etishini moliyalashtirish uchun ajratilgan mablag‘lar siyosiy partiya tomonidan:
 tashviqot olib borishga;
 nomzodlarning ishonchli vakillari va tashviqot o‘tkazish uchun jalb qilinadigan boshqa faollar ishini tashkil etishga;
 saylov kampaniyasini o‘tkazishga doir umumpartiyaviy tadbirlarga sarflanishi kerak”;
 2) 16-modda:
 ikkinchi qismi quyidagi tahrirda bayon etilsin:
 “Siyosiy partiya har yili qonunchilikda belgilangan muddatlarda hamda tartibda moliya organlariga, davlat soliq xizmati organlariga, O‘zbekiston Respublikasi Hisob palatasi va Adliya vazirligiga hisobot davrida olingan hamda sarflangan moliyaviy va boshqa mablag‘lar to‘g‘risida moliyaviy hisobot taqdim etishi shart. Siyosiy partiya saylovda ishtirok etishini moliyalashtirish uchun o‘ziga ajratilgan davlat mablag‘lari yuzasidan saylov kunida oraliq hisobotni, saylov natijalari e’lon qilinganidan keyin esa yakuniy hisobotni O‘zbekiston Respublikasi Markaziy saylov komissiyasiga taqdim etadi”;
 beshinchi qismi quyidagi mazmundagi beshinchi, oltinchi va yettinchi qismlar bilan almashtirilsin:
 “Siyosiy partiyaning moliyaviy hisobotida davlat mablag‘larining kelib tushishi va sarflanishi alohida qismda nazarda tutiladi. Bunda siyosiy partiya tomonidan saylovda ishtirok etish uchun sarflangan mablag‘lar alohida hisobga olinadi.
 Siyosiy partiyaning saylovda ishtirok etishini moliyalashtirish to‘g‘risidagi hisobot shakli va uni taqdim etish muddati O‘zbekiston Respublikasi Markaziy saylov komissiyasi tomonidan belgilanadi.
 Siyosiy partiyaning hisobotlari uning rasmiy veb-saytida va bosma nashrida e’lon qilinadi”;
 3) 17-moddaning ikkinchi qismidagi “Qonunchilik palatasiga” degan so‘zlar chiqarib tashlansin;
 4) 18-moddaning birinchi qismi quyidagi mazmundagi jumla bilan to‘ldirilsin:
 4-modda. O‘zbekiston Respublikasining 2019-yil 25-iyunda qabul qilingan O‘RQ-544-sonli Qonuni bilan tasdiqlangan O‘zbekiston Respublikasining Saylov kodeksiga (O‘zbekiston Respublikasi Oliy Majlisi palatalarining Axborotnomasi, 2019-yil, № 6, 327-modda) quyidagi o‘zgartish va qo‘shimchalar kiritilsin:
 1) 10-modda:
 birinchi qismi quyidagi tahrirda bayon etilsin:
 “O‘zbekiston Respublikasi Prezidenti saylovini, Qonunchilik palatasi deputatlari, viloyatlar va Toshkent shahar Kengashlari deputatlari saylovini o‘tkazish bo‘yicha saylov uchastkalari tumanlar va shaharlar hokimliklarining taqdimnomasiga binoan okrug saylov komissiyalari tomonidan, tuman, shahar Kengashlari deputatlari saylovini o‘tkazish bo‘yicha saylov uchastkalari esa tuman, shahar saylov komissiyalari tomonidan tuziladi”;
 to‘rtinchi qismidagi “okrug komissiyalari” degan so‘zlar “okrug saylov komissiyalari” degan so‘zlar bilan almashtirilsin;
 2) 19-moddaning ikkinchi qismidagi “yetti — o‘n besh” degan so‘zlar “o‘n bir — yigirma bir” degan so‘zlar bilan almashtirilsin;
 3) 20-modda:
 uchinchi xatboshisidagi “komissiyasi” degan so‘z “saylov komissiyasi” degan so‘zlar bilan almashtirilsin;
 quyidagi mazmundagi ikkinchi qism bilan to‘ldirilsin:
 “Tuman, shahar (bundan Toshkent shahar saylov komissiyasi mustasno) saylov komissiyasi mazkur Kodeksning 22, 23, 31, 32, 59, 60 va 95-moddalarida nazarda tutilgan okrug saylov komissiyasining vakolatlarini ham amalga oshiradi”;
 4) 21-modda:
 birinchi qismidagi “mahalliy Kengashlarga saylov o‘tkazish bo‘yicha okrug saylov komissiyasi esa tegishli viloyat, tuman, shahar saylov komissiyasi tomonidan” degan so‘zlar “Xalq deputatlari viloyatlar va Toshkent shahar Kengashlariga saylov o‘tkazish bo‘yicha okrug saylov komissiyasi esa tegishli viloyat, Toshkent shahar saylov komissiyasi tomonidan” degan so‘zlar bilan almashtirilsin;
 uchinchi qismidagi “viloyat Kengashiga” degan so‘zlar “viloyatlar va Toshkent shahar Kengashlariga” degan so‘zlar bilan almashtirilsin;
 to‘rtinchi qismi quyidagi tahrirda bayon etilsin:
 “Xalq deputatlari tuman, shahar (bundan xalq deputatlari Toshkent shahar Kengashi mustasno) Kengashiga saylov o‘tkazish bo‘yicha okrug saylov komissiyalari tuzilmaydi”;
 5) 22-modda:
 sakkizinchi xatboshisi chiqarib tashlansin;
 to‘qqizinchi — o‘n to‘rtinchi xatboshilari tegishincha sakkizinchi — o‘n uchinchi xatboshilar deb hisoblansin;
 o‘n birinchi xatboshisidagi “tuman, shahar” degan so‘zlar “Toshkent shahar” degan so‘zlar bilan almashtirilsin;
 6) 25-moddaning uchinchi qismi quyidagi tahrirda bayon etilsin:
 “Uchastka saylov komissiyasi a’zolarining yarmidan ko‘pi bitta tashkilotdan tavsiya etilishi mumkin emas, bundan O‘zbekiston Respublikasining chet davlatlardagi diplomatik va boshqa vakolatxonalari huzurida, harbiy qismlarda, sanatoriylarda va dam olish uylarida, kasalxonalarda hamda boshqa statsionar davolash muassasalarida, qamoqda saqlash va ozodlikdan mahrum qilish joylarida tashkil etilgan uchastka saylov komissiyalari mustasno”;
 7) 27-moddaning oltinchi qismidagi “O‘zbekiston Respublikasining chet davlatlardagi diplomatik va boshqa vakolatxonalari huzurida” degan so‘zlar chiqarib tashlansin;
 8) quyidagi mazmundagi 271-modda bilan to‘ldirilsin:
 O‘zbekiston Respublikasining chet davlatlardagi diplomatik va boshqa vakolatxonalari huzurida tuzilgan saylov uchastkalarida saylovchilarning ro‘yxatlari mazkur muassasalar boshliqlari tomonidan taqdim etilgan ma’lumotlar asosida tuziladi.
 O‘zbekiston Respublikasining chet davlatlardagi diplomatik va boshqa vakolatxonalari huzurida tuzilgan uchastka saylov komissiyalari chet davlatlarda turgan fuqarolarni saylovchilar ro‘yxati bilan tanishish usuli, joyi va vaqti to‘g‘risida xabardor qiladi.
 Chet davlatlarda turgan fuqarolar O‘zbekiston Respublikasining chet davlatlardagi diplomatik va boshqa vakolatxonalari huzurida tuzilgan uchastka saylov komissiyalariga ularni saylovchilar ro‘yxatiga kiritish to‘g‘risida saylovdan o‘n besh kun oldin yozma shaklda yoki O‘zbekiston Respublikasi Tashqi ishlar vazirligining rasmiy veb-sayti orqali elektron shaklda murojaat qilishi mumkin.
 O‘zbekiston Respublikasining chet davlatlardagi diplomatik va boshqa vakolatxonalari huzurida tuzilgan uchastka saylov komissiyalari chet davlatlarda turgan fuqarolarning ularni saylovchilar ro‘yxatiga kiritish to‘g‘risidagi murojaatida ko‘rsatilgan shaxsga doir ma’lumotlarni tekshiradi va fuqaroni saylovchilar ro‘yxatiga kiritish haqidagi masalani hal qiladi.
 O‘zbekiston Respublikasining chet davlatlardagi diplomatik va boshqa vakolatxonalari huzurida tuzilgan uchastka saylov komissiyalari saylovchilar ro‘yxatiga kiritilgan fuqarolar haqidagi ma’lumotlarni O‘zbekiston Respublikasi Tashqi ishlar vazirligiga taqdim etadi. 
 O‘zbekiston Respublikasi Tashqi ishlar vazirligi saylovchilar ro‘yxatiga kiritilgan fuqarolar haqidagi ma’lumotlarni O‘zbekiston Respublikasi Vazirlar Mahkamasi huzuridagi Davlat personallashtirish markaziga Saylovchilarning yagona elektron ro‘yxatiga tegishli tuzatishlar kiritish uchun taqdim etadi”;
 9) 29-moddaning:
 birinchi qismi quyidagi mazmundagi jumla bilan to‘ldirilsin:
 beshinchi qismidagi “uch kun” degan so‘zlar “besh kun” degan so‘zlar bilan almashtirilsin;
 10) 31-moddaning oltinchi qismi quyidagi tahrirda bayon etilsin:
 “Saylov byulletenlarini Brayl alifbosi asosida to‘ldirish uchun trafaretlar tayyorlanishi mumkin”;
 11) 32-modda:
 quyidagi mazmundagi ikkinchi qism bilan to‘ldirilsin:
 “O‘zbekiston Respublikasining chet davlatlardagi diplomatik va boshqa vakolatxonalari huzurida tuzilgan saylov uchastkalaridagi saylovchilar soni haqida O‘zbekiston Respublikasi Tashqi ishlar vazirligi tomonidan taqdim etilgan ma’lumotlar asosida Markaziy saylov komissiyasi saylov byulletenlarining tayyorlanishi va yetkazib berilishini ta’minlaydi”;
 ikkinchi qismi uchinchi qism deb hisoblansin;
 12) 33-modda:
 ikkinchi qismidagi “o‘n besh kun” degan so‘zlar “o‘n kun” degan so‘zlar bilan almashtirilsin;
 quyidagi mazmundagi oltinchi qism bilan to‘ldirilsin:
 “Kuzatuvchilar harbiy qismlarda, qamoqda saqlash va ozodlikdan mahrum etish joylarida tuzilgan saylov uchastkalariga borishi haqida kamida uch kun oldin uchastka saylov komissiyasini xabardor qilishi kerak”;
 13) 41-moddaning ikkinchi qismidagi “saylovni o‘tkazish uchun ajratiladigan mablag‘lar hisobidan” degan so‘zlar chiqarib tashlansin;
 14) 42-modda quyidagi mazmundagi to‘rtinchi qism bilan to‘ldirilsin:
 “Nomzod saylovga qadar vafot etgan, saylov huquqidan mahrum bo‘lgan yoxud nomzodlikdan chaqirib olingan taqdirda nashr etilgan saylov byulletenlaridan ushbu nomzodning familiyasi, ismi va otasining ismi yozilgan satr o‘chiriladi. Muddatidan oldin ovoz berish jarayonida bunday nomzodni yoqlab berilgan ovozlar uchastka saylov komissiyalari tomonidan ovozlarni sanab chiqish chog‘ida haqiqiy emas deb topiladi”;
 15) 44-modda quyidagi mazmundagi beshinchi va oltinchi qismlar bilan to‘ldirilsin:
 “Quyidagilarning saylovoldi tashviqotini olib borishi taqiqlanadi:
 davlat hokimiyati va boshqaruvi organlari, mahalliy davlat hokimiyati organlari rahbarlarining;
 O‘zbekiston Respublikasi Qurolli Kuchlari harbiy xizmatchilarining, O‘zbekiston Respublikasi Davlat xavfsizlik xizmati, boshqa harbiylashtirilgan bo‘linmalar, huquqni muhofaza qiluvchi organlar xodimlarining, sudyalarning;
 saylov komissiyalari a’zolarining;
 diniy tashkilotlar professional xizmatchilarining.
 Davlat hokimiyati va boshqaruvi organlarining, mahalliy ijro etuvchi hokimiyat organlarining mansabdor shaxslariga o‘z mansab va xizmat mavqeyidan saylovoldi tashviqoti vaqtida har qanday siyosiy partiyaning yoki nomzodning foydasiga yoxud unga qarshi foydalanishi taqiqlanadi”;
 16) 46-moddaning beshinchi qismi quyidagi tahrirda bayon etilsin:
 “Tashviqot maqsadida ommaviy axborot vositalaridan bepul foydalanish tartibi, hajmi va vaqti siyosiy partiyalarning fikrini inobatga olgan holda tegishli saylov komissiyasi tomonidan belgilanadi”;
 17) 48-moddaning ikkinchi qismidagi “mazkur komissiyalar bu haqda saylovchilarni oldindan xabardor qiladi” degan so‘zlar chiqarib tashlansin;
 18) 50-moddaning birinchi qismi:
 quyidagi mazmundagi oltinchi xatboshi bilan to‘ldirilsin:
 “saylov qutilari”;
 oltinchi — o‘n to‘rtinchi xatboshilari tegishincha yettinchi — o‘n beshinchi xatboshilar deb hisoblansin;
 19) 51-modda: 
 quyidagi mazmundagi ikkinchi qism bilan to‘ldirilsin:
 “O‘zbekiston Respublikasining chet davlatlardagi diplomatik va boshqa vakolatxonalari huzurida tuzilgan saylov uchastkalarida ovoz berish saylov kuni ushbu saylov uchastkalari joylashgan yerdagi mahalliy vaqt bilan soat 8.00 dan 20.00 gacha o‘tkaziladi”;
 ikkinchi va uchinchi qismlari tegishincha uchinchi va to‘rtinchi qismlar deb hisoblansin;
 20) 54-modda uchinchi qismi ikkinchi xatboshisining o‘zbekcha matni “ovoz berish” degan so‘zlardan keyin “uchun” degan so‘z bilan to‘ldirilsin;
 21) quyidagi mazmundagi 561-modda bilan to‘ldirilsin:
 O‘zbekiston Respublikasining xalqaro shartnomalariga va chet davlatlarning vakolatli davlat hokimiyati organlari bilan kelishuvlarga muvofiq chet davlatlarning aholi zich joylashgan hududlarda muddatidan oldin ovoz berish saylovchining turgan joyida o‘tkazilishi mumkin.
 O‘zbekiston Respublikasining chet davlatdagi diplomatik va boshqa vakolatxonasi huzurida tuzilgan uchastka saylov komissiyasi saylovchilarning turgan joyida ovoz berish vaqti hamda joyi to‘g‘risida qaror qabul qiladi va bu haqda saylovchilarni, kuzatuvchilarni ommaviy axborot vositalari orqali xabardor etadi.
 Saylovchilarning turgan joyida ovoz berish O‘zbekiston Respublikasining chet davlatdagi diplomatik va boshqa vakolatxonasi huzurida tuzilgan uchastka saylov komissiyasining kamida ikki nafar a’zosi hozirligida o‘tkaziladi.
 Ovoz berish tugaganidan keyin uchastka saylov komissiyasi a’zolari ko‘chma ovoz berish qutisini ochadi, uning ichidagi saylov byulletenlarini sanamasdan maxsus qopga joylaydi, qopni surg‘uchlaydi va bu haqda dalolatnoma tuzadi.
 Saylov byulletenlari solingan qop surg‘uchlangan holda dalolatnoma bilan birga saylov uchastkasiga olib boriladi va saylov kuni ovozlarni sanab chiqish jarayoni boshlanguniga qadar saqlanadi”;
 22) 57-moddaning:
 ikkinchi qismidagi “tegishli okrug saylov komissiyasi” degan so‘zlar “Markaziy saylov komissiyasi, viloyat, tuman, shahar saylov komissiyalari” degan so‘zlar bilan almashtirilsin;
 beshinchi qismidagi “va ovoz beruvchining imzosi” degan so‘zlar chiqarib tashlansin;
 23) 58-moddaning oltinchi qismi “okrug saylov komissiyasiga” degan so‘zlardan keyin “xalq deputatlari tuman, shahar Kengashlariga saylovda esa tegishli tuman, shahar (bundan Toshkent shahar saylov komissiyasi mustasno) saylov komissiyalariga” degan so‘zlar bilan to‘ldirilsin;
 24) 86-moddaning matnidagi “o‘n kun” degan so‘zlar “besh kun” degan so‘zlar bilan almashtirilsin;
 25) 95-moddaning uchinchi qismi quyidagi mazmundagi uchinchi va to‘rtinchi qismlar bilan almashtirilsin:
 “Okrug bo‘yicha saylov natijalari okrug saylov komissiyasining majlisida aniqlanadi va bayonnomaga kiritiladi. Bayonnoma komissiyaning raisi, rais o‘rinbosari, kotibi, boshqa a’zolari tomonidan imzolanadi hamda tegishli saylov komissiyasiga taqdim etiladi. Mazkur bayonnomaning ko‘chirma nusxasi hamma tanishib chiqishi uchun darhol uchastka saylov komissiyasi binosiga kamida qirq sakkiz soat muddatga osib qo‘yiladi.
 Xalq deputatlari tuman, shahar (bundan Toshkent shahri mustasno) Kengashlariga okrug bo‘yicha saylov natijalarini aniqlash ushbu moddada belgilangan tartibda tuman, shahar saylov komissiyasi tomonidan amalga oshiriladi”;
 26) 96-modda:
 birinchi qismining birinchi xatboshisi quyidagi tahrirda bayon etilsin:
 “Markaziy saylov komissiyasi, viloyat, Toshkent shahar saylov komissiyasi okrug saylov komissiyalarining o‘ziga kelib tushgan bayonnomalari asosida, tuman, shahar saylov komissiyasi esa o‘ziga kelib tushgan uchastka saylov komissiyalarining bayonnomalari asosida”;
 oltinchi qismidagi “o‘n kun” degan so‘zlar “besh kun” degan so‘zlar bilan almashtirilsin;
 yettinchi qismidagi “o‘n kun” degan so‘zlar “besh kun” degan so‘zlar bilan almashtirilsin;
 27) 99-modda quyidagi mazmundagi to‘rtinchi va beshinchi qismlar bilan to‘ldirilsin:
 “Saylov komissiyalarining a’zolariga saylovga tayyorgarlik ko‘rish hamda uni o‘tkazishga doir xarajatlar smetasida ko‘rsatilgan miqdorda transport, ovqatlanish xarajatlarining va boshqa xarajatlarning o‘rnini qoplash maqsadida kompensatsiya to‘lanadi.
 Saylov komissiyasining doimiy ish joyiga ega bo‘lmagan a’zolariga, shu jumladan pensionyerlarga mehnatga haq to‘lashning yagona tarif setkasiga muvofiq ish haqi to‘lanadi”;
 28) 100-moddaning ikkinchi qismidagi “va boshqa tegishli saylov komissiyalari” degan so‘zlar chiqarib tashlansin;
 29) 102-moddaning matnidagi “o‘n kun” degan so‘zlar “besh kun” degan so‘zlar bilan almashtirilsin;
 30) quyidagi mazmundagi 1021-modda bilan to‘ldirilsin:
 Markaziy saylov komissiyasining a’zosi aeroportlar va aerovokzallar, temir yo‘l vokzallari hamda stansiyalarining rasmiy shaxslar va delegatsiyalarga xizmat ko‘rsatish zallaridan tekin foydalanish huquqiga ega.
 Markaziy saylov komissiyasining a’zosi o‘z guvohnomasini ko‘rsatganidan keyin temir yo‘l vokzallari va stansiyalarining chipta sotadigan kassalari, fuqaro aviatsiyasi agentligi yoki aeroportlar unga poyezd vagonidan, samolyot salonidan navbatsiz joy berishi shart. Markaziy saylov komissiyasi a’zosi Markaziy saylov komissiyasining majlisiga borayotganda unga samolyot chiptasi parvozdan kamida ikki soat oldin, boshqa hollarda esa kamida bir sutka oldin beriladi”.
 5-modda. O‘zbekiston Respublikasi Markaziy saylov komissiyasi O‘zbekiston Respublikasi Adliya vazirligi va boshqa manfaatdor tashkilotlar bilan birgalikda ushbu Qonunning ijrosini, ijrochilarga yetkazilishini hamda mohiyati va ahamiyati aholi o‘rtasida tushuntirilishini ta’minlasin.
 6-modda. O‘zbekiston Respublikasi Vazirlar Mahkamasi:
 hukumat qarorlarini ushbu Qonunga muvofiqlashtirsin;
 davlat boshqaruvi organlari ushbu Qonunga zid bo‘lgan o‘z normativ-huquqiy hujjatlarini qayta ko‘rib chiqishlari va bekor qilishlarini ta’minlasin.
 7-modda. Ushbu Qonun rasmiy e’lon qilingan kundan e’tiboran kuchga kiradi.